ทำไมถึงต้องเลือกการลงทุนในนวัตกรรม
เพราะนวัตกรรมคือ จุดเปลี่ยนสำคัญที่จะกำหนดโอกาสการเติบโตของธีมการลงทุนในอนาคต เริ่มตั้งแต่โลกมีการประดิษฐ์คิดค้นนวัตกรรมขึ้น ย้อนไปถึงยุคพลังงานน้ำ หรือในช่วงปี 1785 และได้มีการพัฒนานวัตกรรมอย่างต่อเนื่องมาจนถึงยุคปัจจุบัน สังเกตว่า คลื่นลูกที่ 1 หรือ 1st wave ไปจนถึงคลื่นลูกที่ 6 หรือ 6th wave อันเป็นยุคปัจจุบัน ระยะเวลาของการพัฒนานวัตกรรมนั้น ใช้เวลาน้อยลงเรื่อย ๆ จากการใช้ระยะเวลามากถึง 50 – 60 ปี ในการพัฒนานวัตกรรมแต่ละช่วงยุคสมัย ได้มีการย่นระยะเวลาน้อยลงเรื่อย ๆ ในฐานะผู้ลงทุนแล้ว เป็นความท้าทายอย่างหนึ่งสำหรับผู้ลงทุนในการค้นหาประเภทธุรกิจซึ่งจะเป็นผู้ชนะในอนาคต และควรเลือกลงทุนในหุ้นหรือในธุรกิจประเภทใดที่สามารถตอบโจทย์กับความเปลี่ยนแปลงของโลกที่เกิดขึ้นอย่างรวดเร็ว

นอกจากระยะเวลาการพัฒนานวัตกรรมที่ใช้เวลาน้อยลงแล้ว อัตราการนำนวัตกรรมนั้น ๆ ไปใช้นั้น ก็มีจำนวนสูงขึ้นด้วย สังเกตได้จากการนำนวัตกรรมไปใช้ในช่วงปี 2010 จะเห็นได้ว่า สูงขึ้นอย่างต่อเนื่อง นั่นแสดงให้เห็นว่า ไม่ว่าจะมีนวัตกรรมใหม่ ๆ ประเภทใดเกิดขึ้น อัตราการนำไปใช้นั้น ก็จะสูงขึ้นเช่นกัน

ปัจจุบัน โลกกำลังอยู่ในคลื่นลูกที่ 6 หรือ 6th Wave ซึ่งอยู่ในช่วงปี 2020 เป็นต้นไป โดยจะมีนวัตกรรมเกี่ยวกับเทคโนโลยีอัตโนมัติ วิชาการหุ่นยนต์ การแปลงข้อมูลสู่ดิจิทัล และการพัฒนาอย่างยั่งยืน ได้มีการมองหานวัตกรรมที่แตกต่าง โดยการเฟ้นหาบริษัทที่กำลังจะเติบโตและเป็นผู้ชนะในอนาคต
การวิเคราะห์ทางการเงิน & เศรษฐศาสตร์การเงิน,ข่าวเศรษฐกิจและการเงิน